Τόμι Λότον

Ο Τόμας Λότον (αγγλικά: Thomas Lawton, 6 Οκτωβρίου 1919 – 6 Νοεμβρίου 1996) ήταν Άγγλος ποδοσφαιριστής που αγωνιζόταν ως κεντρικός επιθετικός. Είναι ένας από τους καλύτερους επιθετικούς και σκόρερ στην ιστορία του αγγλικού ποδοσφαίρου με τουλάχιστον 743 τέρματα σε επίσημους αγώνες.

 Γεννήθηκε στο Μπόλτον από πατέρα σταθμάρχη τραίνων που έφυγε από το σπίτι όταν ο Τόμι ήταν 18 μηνών. Η μητέρα του, υφάντρια, πήρε τον γιο της να ζήσει με τον παππού του, που ήταν παθιασμένος οπαδός του ποδοσφαίρου, ενώ και ο ίδιος ήταν καλός ερασιτέχνης παίκτης. Είχε ενθαρρύνει τους τέσσερις γιους του να παίξουν ποδόσφαιρο. Με τη μητέρα του να δουλεύει 12 ώρες την ημέρα, ο μικρός περνούσε τον ελεύθερο χρόνο του παίζοντας ποδόσφαιρο με τον παππού του και τους τέσσερις θείους του. Ξεκίνησε να παίζει στο ερασιτεχνικό της Ροσντέιλ Γιουνάιτεντ, και στη συνέχεια στην Μπόλτον Γουόντερερς στα 15 του. Σκόραρε με μεγάλη ευχέρεια και εντοπίστηκε από τη Λίβερπουλ, χωρίς όμως να ενταχθεί στην ομάδα.Έγινε επαγγελματίας στη Μπέρνλι στα 17α γενέθλιά του. Έκανε το ντεμπούτο του σκοράροντας δύο φορές στη δεύτερη εμφάνισή του, εκτός έδρας με τη Σουόνσι στη δεύτερη κατηγορία του πρωταθλήματος Αγγλίας. Ξεκίνησε από την αναπληρωματική ομάδα σημειώνοντας 5 τέρματα σε 7 αγώνες πρωταθλήματος και μετά μπήκε στην πρώτη ομάδα. Οι εξαιρετικές επιθετικές του ικανότητες με την δύναμη και ακρίβεια της δράσης του έδωσαν μετά από ένα χρόνο μεταγραφή στην Έβερτον θεωρούμενος ως διάδοχος του Ντίξι Ντιν αγωνιζόμενος αρχικά ως μέσα αριστερά. Με την Έβερτον ήταν πρώτος σκόρερ του πρωταθλήματος το 1938 (28 τέρματα σε 39 αγώνες) και το 1939, βοηθώντας την ομάδα να τερματίσει ως πρωταθλήτρια στη δεύτερη χρονιά, σημειώνοντας 34 γκολ σε 38 αγώνες. Ο Λότον αναδείχθηκε στον καλύτερο της εποχής στην Αγγλία στη θέση του. Το πρωτάθλημα ποδοσφαίρου διακόπηκε για επτά πλήρεις σεζόν λόγω του Δευτέρου Παγκοσμίου Πολέμου πολέμου στην Ευρώπη, κατά τη διάρκεια του οποίου σημείωσε 24 γκολ σε 23 εμφανίσεις για την Αγγλία, οι οποίες δεν υπολογίζονται στις επίσημες της Εθνικής Αγγλίας.Κατά τη διάρκεια του πολέμου αγωνίστηκε ως προσκεκλημένος σε διάφορες ομάδες της χώρας του και υπηρέτησε τη θητεία του. Η κυβέρνηση επέβαλε όριο ταξιδιού πενήντα μιλίων και η Φούτμπολ Λιγκ χώρισε όλους τους συλλόγους σε επτά περιφερειακές περιοχές όπου θα μπορούσαν να γίνουν παιχνίδια. Ο Λότον ήταν στην καλύτερη φόρμα του και σημείωσε 152 τέρματα σε 114 αγώνες. Δυνατός και σκληρός και με υποδειγματικές κεφαλιές της μπάλας χάρη στην εξέχουσα αλτικότητα και χρονισμό του, συνέβαλε στο να καθοριστεί το παιχνίδι του Άγγλου κεντρικού επιθετικού, θεωρούμενος από πολλούς ως ο πιο πλήρης στη θέση του στην Αγγλία όλων των εποχών. Ο έλεγχος της μπάλας ήταν αξιέπαινος και η δύναμη του σουτ του ήταν άγρια, γρήγορος, συχνά εκτυφλωτικός και η τεχνογνωσία του άριστη. Τον Νοέμβριο του 1945, μετακόμισε στην Τσέλσι, και σημείωσε 26 γκολ σε 34 αγώνες πρωταθλήματος στη σεζόν 1946–47 και συνολικά 35 σε 53 επίσημες συναντήσεις.Τον Νοέμβριο του 1947 έκανε μια αιφνιδιαστική μετακίνηση στη Νοτς Κάουντι της τρίτης κατηγορίας με ποσό-ρεκόρ στη ιστορία του αγγλικού ποδοσφαίρου. Βοήθησε τον σύλλογο να κερδίσει το πρωτάθλημα του Νότιας Λίγκας και την άνοδο τη σεζόν 1949–50, σημείωσε 103 τέρματα σε 166 επίσημους αγώνες προτού μετακομίσει στη Μπρέντφορντ της δεύτερης κατηγορίας τον Μάρτιο του 1952. Τον Ιανουάριο του 1953 η Μπρέντφορντ τον διόρισε παίκτη-προπονητή, αν και παρέμεινε υπεύθυνος μόνο για εννέα μήνες. Μετακόμισε στην Άρσεναλ ως παίκτης τον Νοέμβριο του 1953, όπου και αγωνίστηκε το υπόλοιπο της καριέρας του. Σε 14 σεζόν στην EFL (English Football League) σημείωσε 232 τέρματα σε 390 αγώνες. Στα τουρνουά του πολέμου σημείωσε 258 γκολ σε 198 αγώνες.Ο Λότον κλήθηκε να παίξει για την επιλογή του πρωταθλήματος με την αντίστοιχη ιρλανδική στο Γκούντισον Παρκ στις 21 Σεπτεμβρίου 1938 και σκόραρε τέσσερα γκολ στην εντυπωσιακή νίκη με 8–2. Ένα μήνα αργότερα είχε την πρώτη του συμμετοχή για την Αγγλία στις 22 Οκτωβρίου, τον πρώτο αγώνα της Αγγλίας στο Βρετανικό Εσωτερικό Πρωτάθλημα 1938–39, στην ήττα με 4–2 από την Ουαλία και μετέτρεψε ένα πέναλτι σε γκολ για να σημειώσει την πρώτη του εμφάνιση σκοράροντας. Αυτό τον έκανε τον νεότερο παίκτη που σκόραρε στο ντεμπούτο του στην Αγγλία, ένα ρεκόρ που κράτησε έως το 2016. Σημείωσε 22 τέρματα στις 23 εμφανίσεις του με την Αγγλία σε μία δεκαετή διεθνή καριέρα από το 1938 έως το 1948, συμπεριλαμβανομένων τεσσάρων με αντίπαλο την Πορτογαλία το Μάιο του 1947 (0–10). Ήταν μέλος μιας από τις καλύτερες επιθετικές γραμμές στην ιστορία της εθνικής Αγγλίας έχοντας συμπαίκτες τους Στάνλεϊ Μάθιους και Τομ Φίνεϊ. Βοήθησε την Αγγλία να κερδίσει δυο τίτλους στο Βρετανικό Εσωτερικό Πρωτάθλημα (1946–47 και 1947–48), και να μοιραστεί το Πρωτάθλημα το 1938–39. Η καλύτερη στιγμή της διεθνούς καριέρας που διακόπηκε από τον πόλεμο ήταν πιθανά η νίκη με 4–0 στο Τορίνο επί της κατόχου του Παγκοσμίου Κυπέλλου Ιταλίας στις 16 Μαΐου 1948, όπου σημείωσε ένα γκολ. Εκπροσώπησε επίσης τη Football League XI και έπαιξε σε μια ειδική ομάδα της Μεγάλης Βρετανίας σε παιχνίδι με αντίπαλο τη Μικτή Ευρώπης στις 10 Μαΐου 1947. Στη συνάντηση που έληξε με 6–1 υπέρ των Βρετανών σημείωσε δύο τέρματα. Συνολικά κατά τη διάρκεια της καριέρας του σημείωσε τουλάχιστον 743 γκολ σε 827 επίσημους αγώνες από τα οποία 483 σε αγώνες πρωταθλήματος.Είχε μία πολλά υποσχόμενη αρχή ως παίκτης-προπονητής οδηγώντας την Κέτερινγκ Τάουν στον τίτλο της Νότιας Λίγκας το 1956–57, αλλά έμεινε δύο ακόμη σεζόν ως προπονητής με τη Νοτς Κάουντι το 1957–58 και έπειτα υποβιβάστηκε με την Κέτερινγκ Τάουν το 1963–64. Η τέφρα του φυλάσσεται στο Εθνικό Μουσείο Ποδοσφαίρου και εισήχθη στο Αγγλικό Hall of Fame το 2003. Η IFFHS τον ψήφισε στους 100 καλύτερους Ευρωπαίους ποδοσφαιριστές του 20ού αιώνα (62ος). Πηγή : RSSSF - Tommy Lawton (2022) Έβερτον Πρωτάθλημα Πρώτης Κατηγορίας : 1938–39Νοτς Κάουντι Πρωτάθλημα τρίτης κατηγορίας : 1949–50Άρσεναλ Charity Shield : 1953Αγγλία Βρετανικό Εσωτερικό Πρωτάθλημα (3) : 1938–39 , 1946–47 , 1947–48Προπονητής Κέτερινγκ Πρωταθλητής Νότιας Λίγκας : 1956–57Ατομικές διακρίσεις Κορυφαίος σκόρερ πρώτης κατηγορίας (2) : 1937–38 , 1938–39 Κορυφαίος σκόρερ τρίτης κατηγορίας : 1949–50 IFFHS : 62ος Ευρωπαίος ποδοσφαιριστής του 20ού αιώνα Αγγλικό Hall of Fame: 2003 Κατάλογος ποδοσφαιριστών ανδρών με 500 ή περισσότερα γκολ Κατάλογος ποδοσφαιριστών με τα περισσότερα τέρματα πρωταθλήματος